pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศธ.จัดพิธีถวายดอกไม้จันทน์ของประชาชน ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันศุกร์ที่ 27 ตุลาคม 2560
ศธ.จัดพิธีถวายดอกไม้จันทน์ของประชาชน ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
กระทรวงศึกษาธิการ (ศธ.) จัดพิธีถวายดอกไม้จันทน์ของประชาชน ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร จํานวน 2 ซุ้ม บนถนนราชดําเนินนอก เขตดุสิต ตั้งแต่เวลา 9.00-16.30 น. และช่วงที่สองในเวลาประมาณ18.30-22.00น.
วันนี้ (วันพฤหัสบดีที่26ตุลาคม2560) เวลา 09.00 น. ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานประกอบพิธีถวายดอกไม้จันทน์ ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ ซุ้มถวายดอกไม้จันทน์ บริเวณแยก จปร. และในเวลาเดียวกัน นายการุณ สกุลประดิษฐ์ ปลัดกระทรวงศึกษาธิการเป็นประธานประกอบพิธีถวายดอกไม้จันทน์ณ ซุ้มถวายดอกไม้จันทน์บริเวณสะพานมัฆวานรังสรรค์
ทั้งนี้พิธีถวายดอกไม้จันทน์ในพระราชพิธีดังกล่าว ในวันพฤหัสบดีที่26ตุลาคม2560มีดังนี้
เวลา9.00-16.30น.เป็นพิธีถวายดอกไม้จันทน์ของประชาชนในช่วงแรกหลังจากนั้นแต่ละซุ้มหยุดให้ประชาชนถวายดอกไม้จันทน์ เพื่อให้ประชาชนเฝ้าทูลละอองธุลีพระบาทรับเสด็จฯ และร่วมพระราชพิธีถวายพระเพลิงพระบรมศพฯจากนั้นจึงจะเริ่มให้ประชาชนเข้าแถวถวายดอกไม้จันทน์ช่วงที่สองในเวลาประมาณ18.30-22.00น.โดยถวายหลังจากที่สมเด็จพระเจ้าอยู่หัวมหาวชิราลงกรณ บดินทรเทพยวรางกูรเสด็จพระราชดําเนินขึ้นบนพระเมรุมาศถวายพระเพลิงพระบรมศพฯ และให้ผู้ที่ได้รับเชิญขึ้นถวายพระเพลิงพระบรมศพฯ ถวายดอกไม้จันทน์แล้วเสร็จ
ส่วนในเวลา22.00น.หลังจากที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดําเนินขึ้นบนพระเมรุมาศถวายพระเพลิงพระบรมศพ (จริง) แล้ว ผู้มีหน้าที่แต่ละซุ้มจึงจะเริ่มนําดอกไม้จันทน์เข้าเผา
รัฐบาลไทย-ข่าวทำเนียบรัฐบาล-นายกรัฐมนตรีเผยขอให้กำนัน ผู้ใหญ่บ้านทำหน้าที่ให้ดีที่สุด อย่ากังวลการพิจารณาวาระดำรงตำแหน่งระบุรัฐบาลยังไม่มีแนวคิด
วันอังคารที่ 11 เมษายน 2560
นายกรัฐมนตรีเผยขอให้กํานัน ผู้ใหญ่บ้านทําหน้าที่ให้ดีที่สุด อย่ากังวลการพิจารณาวาระดํารงตําแหน่งระบุรัฐบาลยังไม่มีแนวคิด
นายกรัฐมนตรีเผยขอให้กํานัน ผู้ใหญ่บ้านทําหน้าที่ให้ดีที่สุด อย่ากังวลการพิจารณาวาระดํารงตําแหน่งระบุรัฐบาลยังไม่มีแนวคิด
วันนี้ (11 เมษายน 2560) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีที่ประชุมสภาขับเคลื่อนการปฏิรูปประเทศ (สปท.) ลงมติด้วยคะแนน 91 ต่อ 27 เสียง เห็นชอบรายงานแก้ไขเพิ่มเติม วาระตําแหน่งกํานัน ผู้ใหญ่บ้าน เหลือ 5 ปี ว่า เป็นเพียงการแสดงความคิดเห็นของ สปท. เพื่อปรับปรุงแก้ไขไม่ให้เกิดปัญหาการดํารงตําแหน่งของกํานัน ผู้ใหญ่บ้านต่อไปในวันข้างหน้า ซึ่งเป็นกรอบแนวคิดและการนําเสนอของ สปท.ในส่วนของกํานัน ผู้ใหญ่บ้านนั้น นายกรัฐมนตรีกล่าวว่าเคารพการทํางาน เพราะเป็นผู้ที่ทํางานใกล้ชิดกับประชาชนในพื้นที่ แต่ทั้งนี้ ต้องหาปัญหาให้เจอ ว่าปัญหาอยู่ตรงไหน และหาวิธีแก้ปัญหาร่วมกันให้ได้ โดยรัฐบาลยังไม่ได้ตัดสินใจในเรื่องนี้ ซึ่งทั้งหมดจะต้องมาทบทวนเพื่อหาทางออกที่ดีที่สุด ตอนนี้ต้องการให้บ้านเมืองสงบเรียบร้อย จึงขอความร่วมมือนายกสมาคมกํานันผู้ใหญ่บ้านช่วยดูแลกํานัน ผู้ใหญ่บ้านอย่าให้ออกมารวมตัวเคลื่อนไหว เพราะถ้าเคลื่อนไหวมากๆ จะกลายเป็นการทําเพื่อตัวเอง และต้องคํานึงถึงประเทศชาติเป็นหลัก ขอให้ทําหน้าที่ของตัวเองให้ดีที่สุด ส่วนขั้นตอนการพิจารณาปล่อยให้เป็นไปตามขั้นตอนของกระบวนการพิจารณาตามลําดับ ทั้งนี้ รัฐบาลจะศึกษาข้อเสนอของ สปท. แล้วส่งให้สภานิติบัญญัติแห่งชาติ (สนช.) พิจารณาอีกที
-----------------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม บรรยายพิเศษ เรื่อง “ความคาดหวังและทิศทางการพัฒนาเด็กและเยาวชนในกระบวนการยุติธรรม”
วันพุธที่ 19 กันยายน 2561
ปลัดกระทรวงยุติธรรม บรรยายพิเศษ เรื่อง “ความคาดหวังและทิศทางการพัฒนาเด็กและเยาวชนในกระบวนการยุติธรรม”
ปลัดกระทรวงยุติธรรม บรรยายพิเศษ เรื่อง “ความคาดหวังและทิศทางการพัฒนาเด็กและเยาวชนในกระบวนการยุติธรรม”
ในวันพุธที่ ๑๙ กันยายน ๒๕๖๑ เวลา ๐๙.๐๐ น.
ณ โรงแรมอโนมา แกรนด์ ถนนราชดําริ เขตปทุมวัน กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
บรรยายพิเศษในหัวข้อเรื่อง “ความคาดหวังและทิศทางการพัฒนาเด็กและเยาวชนในกระบวนการยุติธรรม”
ในโครงการสัมมนาเรื่อง“ทิศทางการบริหารงานกรมพินิจและคุ้มครองเด็กและเยาวชน ประจําปีงบประมาณ พ.ศ. ๒๕๖๒”เพื่อรับทราบทิศทางการบริหารงานของกรมพินิจและคุ้มครองเด็กและเยาวชน
ประจําปีงบประมาณ พ.ศ. ๒๕๖๒ พร้อมทั้งแลกเปลี่ยนประสบการณ์ องค์ความรู้การปฏิบัติงานให้เกิดสัมฤทธิ์ผลทบทวนผลการปฏิบัติงานความก้าวหน้าของการดําเนินงานตามยุทธศาสตร์
ตลอดจนแนวทางการแก้ไขปรับปรุงและสร้างนวัตกรรมที่สอดคล้องกับเป้าประสงค์หลัก
รวมทั้งเป็นการเสริมสร้างขวัญและกําลังใจให้แก่ผู้ปฏิบัติงานของกรมพินิจและคุ้มครองเด็กและเยาวชน
เพื่อเป้าหมายในการประโยชน์ต่อสังคมและประเทศชาติต่อไป
โดยมี ผู้บริหารของกรมพินิจและคุ้มครองเด็กและเยาวชน ผู้อํานวยการศูนย์ฝึกและอบรมเด็กและเยาวชนฯ
ผู้อํานวยการสถานพินิจและคุ้มครองเด็กและเยาวชน หัวหน้ากลุ่มงานในส่วนกลาง
และกรรมการสงเคราะห์ประจําจังหวัด จํานวนทั้งสิ้น ๒๘๕ คน เข้าร่วมฯ
รัฐบาลไทย-ข่าวทำเนียบรัฐบาล-รัฐบาลเชิญชวนร่วมบริจาคเงินช่วยเหลือประชาชนผู้ประสบภัยน้ำท่วมภาคอีสาน
วันพฤหัสบดีที่ 27 กรกฎาคม 2560
รัฐบาลเชิญชวนร่วมบริจาคเงินช่วยเหลือประชาชนผู้ประสบภัยน้ําท่วมภาคอีสาน
รัฐบาลเชิญชวนร่วมบริจาคเงินช่วยเหลือประชาชนผู้ประสบภัยน้ําท่วมภาคอีสาน
รัฐบาลเปิดบัญชีรับบริจาคน้ําท่วมภาคอีสาน โดยประชาชนในทุกภาคส่วนที่ประสงค์จะช่วยเหลือประชาชนผู้ประสบภัยน้ําท่วมภาคอีสานที่เดือดร้อนในครั้งนี้ สามารถบริจาคเงินเข้ากองทุนช่วยเหลือผู้ประสบสาธารณภัย สํานักงานปลัด สํานักนายกรัฐมนตรี โดยโอนเงินเข้าที่บัญชีธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี 067 – 0 – 06895 – 0
-------------------------------
รัฐบาลไทย-ข่าวทำเนียบรัฐบาล-ดูแลบุคลากรทางการแพทย์ และคนด้อยโอกาส
วันอาทิตย์ที่ 3 พฤษภาคม 2563
ดูแลบุคลากรทางการแพทย์ และคนด้อยโอกาส
วันจันทร์ที่ 27 เมษายน 2563
​​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี สั่งการให้กระทรวงมหาดไทย และกระทรวงการพัฒนาสังคมและความมั่นคงของมนุษย์ ร่วมกับหน่วยงานที่เกี่ยวข้องเร่งให้ความช่วยเหลือประชาชนที่ตกงานและคนเร่รอนที่รวมตัวกันอยู่ตามสถานที่ต่าง ๆ โดยให้จัดทําอาหารแจกเพื่อให้มีกินครบทุกมื้อ และให้จัดทําแนวทางให้ความช่วยเหลือแจ้งให้กับผู้ที่ตกงานและต้องการจะเดินทางกลับบ้านทราบ ในส่วนของการดูแลเพิ่มเติมสําหรับแพทย์ พยาบาล ผู้ช่วยพยาบาล เทคนิคการแพทย์ และรังสีเทคนิค ได้มอบกรมธรรม์ประกันชีวิตรวม 60 ล้านบาท และสนับสนุนเงินเยียวยาให้กับ อสม. 10 ล้านบาท เพื่อสร้างขวัญกําลังใจแก่บุคลากรสาธารณสุขทั้งระบบที่เป็นกําลังหลักในการต่อสู้กับการระบาดของโรคโควิด-19 ในประเทศไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเพิ่มเงินชดเชยจากภาษีมูลค่าเพิ่ม พร้อมส่งเสริมการออมให้แก่ผู้มีรายได้น้อย
วันพุธที่ 19 กันยายน 2561
รัฐบาลเพิ่มเงินชดเชยจากภาษีมูลค่าเพิ่ม พร้อมส่งเสริมการออมให้แก่ผู้มีรายได้น้อย
รัฐบาลเพิ่มเงินชดเชยจากภาษีมูลค่าเพิ่มให้แก่ผู้มีรายได้น้อยที่ได้ชําระเงินผ่านบัตรสวัสดิการแห่งรัฐ วงเงินไม่เกิน 500 บาทต่อคนต่อเดือน ทําให้ผู้มีสิทธิมีรายได้เพิ่มขึ้น ช่วยบรรเทาภาระค่าครองชีพ และส่งเสริมการออมเงินผ่าน กอช.
รัฐบาลเพิ่มเงินชดเชยจากภาษีมูลค่าเพิ่มให้แก่ผู้มีรายได้น้อยที่ได้ชําระเงินผ่านบัตรสวัสดิการแห่งรัฐ วงเงินไม่เกิน 500 บาทต่อคนต่อเดือน ทําให้ผู้มีสิทธิมีรายได้เพิ่มขึ้น ช่วยบรรเทาภาระค่าครองชีพ และส่งเสริมการออมเงินผ่าน กอช. ซึ่งจะช่วยให้มีเงินเก็บไว้ใช้ในการเลี้ยงชีพในอนาคต
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า จากข้อมูลการใช้บัตรสวัสดิการแห่งรัฐของผู้มีสิทธิในการซื้อสินค้าอุปโภคบริโภคที่จําเป็น สินค้าเพื่อการศึกษา และวัตถุดิบเพื่อการเกษตร จากร้านธงฟ้าประชารัฐ 11 เดือนที่ผ่านมา (ตุลาคม 2560 – สิงหาคม 2561) พบว่า มีการใช้สิทธิ จํานวน 128 ล้านครั้ง เป็นเงิน 38,185 ล้านบาท หรือร้อยละ 99 ของจํานวนเงินการใช้สิทธิทั้งสิ้น 38,535 ล้านบาท ซึ่งสามารถลดภาระค่าใช้จ่ายในครัวเรือน และแบ่งเบาค่าครองชีพของผู้มีรายได้น้อยได้ในระดับหนึ่ง ทั้งนี้ ในปัจจุบันหากผู้มีสิทธิใช้บัตรสวัสดิการแห่งรัฐซื้อสินค้าจากผู้ประกอบการที่จดทะเบียนภาษีมูลค่าเพิ่มซึ่งจะต้องรับภาระจ่ายภาษีมูลค่าเพิ่มในอัตราร้อยละ 7 รวมอยู่ในราคาสินค้าดังกล่าวด้วย
อธิบดีกรมบัญชีกลาง กล่าวต่อว่า คณะรัฐมนตรีได้มีมติเห็นชอบมาตรการชดเชยเงินให้แก่ผู้มีรายได้น้อยผ่านบัตรสวัสดิการแห่งรัฐโดยใช้ข้อมูลจากจํานวนภาษีมูลค่าเพิ่มที่ผู้มีรายได้น้อยได้ชําระ โดยจะคงเงินที่จ่ายเป็นภาษีมูลค่าเพิ่มที่ผู้มีรายได้น้อยได้ชําระผ่านบัตรสวัสดิการแห่งรัฐไว้ร้อยละ 1 ก่อน ส่วนที่เหลือร้อยละ 6 จะนํามาจําแนกข้อมูลเป็น 2 ส่วน คือ ส่วนที่ 1 ร้อยละ 5 เพื่อการใช้จ่าย เงินในส่วนนี้จะโอนเข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐ ภายในวันที่ 15 ของเดือนถัดไป หากตรงกับวันหยุดจะเลื่อนเป็นวันทําการก่อนวันหยุด ส่วนที่ 2 ร้อยละ 1 เพื่อการออม ของวงเงินชดเชยทั้งหมด และเงินจะโอนเข้าบัญชีของผู้มีรายได้น้อยที่ได้สมัครเป็นสมาชิกกองทุนการออมแห่งชาติ (กอช.) แต่ละราย หากผู้มีสิทธิมีคุณสมบัติครบถ้วนในการสมัครสมาชิก กอช. แต่ยังไม่ได้สมัครสามารถสมัครได้ทันที เพื่อให้รองรับการโอนเงินเข้าบัญชี สําหรับผู้ที่ขาดคุณสมบัติการเป็นสมาชิก กอช. กระทรวงการคลังจะหารือกับธนาคารต่าง ๆ เพื่อเปิดบัญชีเงินฝากธนาคารระยะยาว โดยให้ธนาคารพิจารณาผลตอบแทน ที่เหมาะสม รวมทั้งยกเว้นค่าธรรมเนียมการรักษาบัญชีต่อไป
อย่างไรก็ตาม เงินชดเชยที่ผู้มีรายได้น้อยจะได้รับทั้ง 2 ส่วน รวมกันแล้วไม่เกิน 500 บาทต่อคนต่อเดือน โดยใช้ข้อมูลจํานวนภาษีมูลค่าเพิ่มที่ผู้มีสิทธิชําระผ่านบัตรสวัสดิการแห่งรัฐ ตั้งแต่วันที่ 1 พฤศจิกายน 2561 – 30 เมษายน 2562 มาคํานวณเพื่อจ่ายเงินชดเชย โดยใช้เงินจากกองทุนประชารัฐเพื่อเศรษฐกิจฐานรากและสังคมจํานวน 5,000 ล้านบาท
การดําเนินการตามมาตรการต่าง ๆ ผ่านบัตรสวัสดิการแห่งรัฐ มีวัตถุประสงค์เพื่อแบ่งเบาภาระค่าใช้จ่ายในครัวเรือน และต้องการส่งเสริมให้เกิดการออมเงินในกลุ่มผู้มีรายได้น้อยให้มีเงินสํารองเก็บไว้ใช้เลี้ยงชีพในอนาคต และยังเป็นส่วนหนึ่งที่ช่วยยกระดับคุณภาพชีวิตให้ดีขึ้น นอกจากนี้ยังเป็นการส่งเสริมและจูงใจให้ร้านค้าเป็นผู้ประกอบการจดทะเบียนภาษีมูลค่าเพิ่มมากขึ้น อันจะเป็นการสร้างความโปร่งใสในการประกอบธุรกิจและสร้างฐานภาษีที่ยั่งยืนให้กับประเทศ
รัฐบาลไทย-ข่าวทำเนียบรัฐบาล-ประธานสมัชชาสหประชาชาติชื่นชมบทบาทไทยในเวทีระหว่างประเทศทั้งระดับภูมิภาค และระดับโลก
วันอังคารที่ 1 ตุลาคม 2562
ประธานสมัชชาสหประชาชาติชื่นชมบทบาทไทยในเวทีระหว่างประเทศทั้งระดับภูมิภาค และระดับโลก
ประธานสมัชชาสหประชาชาติชื่นชมบทบาทไทยในเวทีระหว่างประเทศทั้งระดับภูมิภาค และระดับโลก
วันนี้ (25 กันยายน 2562) เวลา 17.15 น. ตามเวลาท้องถิ่น ณ สํานักงานใหญ่สหประชาชาติ นครนิวยอร์ก สหรัฐอเมริกา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พบหารือกับ นายทิจจานี มูฮัมหมัด-บานเด (Mr. Tijjani Muhammad -Bande) ประธานสมัชชาสหประชาชาติ สมัยที่ 74 สรุปสาระสําคัญการหารือดังนี้
นายกรัฐมนตรีกล่าวว่ารัฐบาลไทยพร้อมสนับสนุนประธานสมัชชาฯ และการจัดการประชุมสมัชชาสหประชาชาติเพื่อให้การประชุมสมัชชาสหประชาชาติ สมัยสามัญ ครั้งที่ 74 นี้ ประสบความสําเร็จและเกิดผลเป็นรูปธรรมตามวัตถุประสงค์ที่ได้วางไว้ โดยเฉพาะอย่างยิ่งในเรื่องที่ประธานสมัชชาฯ ให้ความสําคัญ ซึ่งเป็นความท้าทายที่โลกต้องให้ความสนใจ ได้แก่ การศึกษา ความเท่าเทียม สังคมการมีส่วนร่วม (inclusion) และสภาพภูมิอากาศ ไทยในฐานะประธานอาเซียน ภายใต้หัวข้อ “Advancing partnerships for sustainability” ให้ความสําคัญกับสหประชาชาติในฐานะหุ้นส่วนสําคัญเพื่อสร้างความยั่งยืน
ประธานสมัชชาฯ ชื่นชมบทบาทของไทยในฐานะประธานอาเซียน และบทบาทที่เด่นชัดของไทยในการส่งเสริมความร่วมมือระดับภูมิภาค ซึ่งส่งผลในการเสริมสร้างบทบาทของเวทีระหว่างประเทศ ทั้งสองฝ่ายสนับสนุนหัวข้อหลักหลักการอภิปรายทั่วไปในปีนี้ ซึ่งมุ่งเน้นเรื่อง ที่เป็นหัวใจของการอนุวัติเป้าหมายการพัฒนาที่ยั่งยืน (Sustainable Development Goals:SDGs) และเน้นคนเป็นศูนย์กลาง ซึ่งนายกรัฐมนตรีกล่าวย้ําว่าประเทศไทยได้ยึดถือแนวทางเพื่อการพัฒนาที่ยั่งยืนมาโดยตลอดตามหลักปรัชญาของเศรษฐกิจพอเพียง และได้แลกเปลี่ยนแนวความคิดนี้กับประเทศต่างๆ นอกจากนี้ ไทยก่อตั้งกองทุน Equitable Education Fund (EEF) เมื่อปี 2561 เพื่อมอบทุนการศึกษาสนับสนุนเด็กด้อยโอกาส โดยเป็นโครงการที่ UNESCO ชื่นชมว่าเป็นตัวอย่างการขับเคลื่อน SDG4 ในเรื่องการให้การศึกษาที่มีคุณภาพ
ในโอกาสนี้ นายกรัฐมนตรีได้ขอบคุณไนจีเรียสําหรับการสนับสนุนไทยให้เข้าร่วมเป็นสมาชิก ECOSOC ซึ่งไทยจะเริ่มปฏิบัติหน้าที่ในเดือนมกราคม ปี 2563 (ค.ศ. 2020) ซึ่งขอให้เชื่อมั่นว่าไทยพร้อมแสดงบทบาทที่แข็งขันและสร้างสรรค์ เพื่อให้ ECOSOC และสมัชชาสหประชาชาติจะสามารถทํางานเสริมกันและกันให้เกิดผลลัพธ์ที่ทวีคูณมากขึ้น ทั้งนี้ไทยสนับสนุนการสอดประสานกันของสมัชชาสหประชาชาติและคณะมนตรีความมั่นคงฯ (UNSC) และไทยสนับสนุนการมีผู้แทนของประเทศแอฟริกาใน UNSC เพื่อจะได้มีความสมดุลในการเป็นตัวแทนภูมิภาคมากขึ้น
รัฐบาลไทย-ข่าวทำเนียบรัฐบาล-ในร่างกายมนุษย์สามารถสร้างภูมิคุ้มกัน ป้องกันไวรัสโควิด-19 ได้เองหรือไม่ ??
วันศุกร์ที่ 27 มีนาคม 2563
ในร่างกายมนุษย์สามารถสร้างภูมิคุ้มกัน ป้องกันไวรัสโควิด-19 ได้เองหรือไม่ ??
มนุษย์สามารถสร้างภูมิคุ้มกัน ป้องกันไวรัสโควิด-19 ได้เองไหม?
Q: ในร่างกายมนุษย์สามารถสร้างภูมิคุ้มกัน ป้องกันไวรัสโควิด-19 ได้เองหรือไม่ ??
A: ได้ เมื่อได้รับเชื้อไวรัสโควิด-19 ร่างกายสามารถสร้างภูมิคุ้มกันไวรัสฯ ได้เอง ยกเว้นว่าการทํางานของระบบภูมิคุ้มกันจะบกพร่อง ซึ่งส่งผลให้บางรายที่ได้รับเชื้อไวรัสฯ มีอาการป่วยหนัก และต้องพบแพทย์
รัฐบาลไทย-ข่าวทำเนียบรัฐบาล-วิธีเตรียมตัวให้พร้อมก่อนเดินทางโดยเครื่องบินเพื่อป้องกันการแพร่ระบาดของโควิด-19
วันพฤหัสบดีที่ 7 พฤษภาคม 2563
วิธีเตรียมตัวให้พร้อมก่อนเดินทางโดยเครื่องบินเพื่อป้องกันการแพร่ระบาดของโควิด-19
มีแนวทางปฏิบัติอย่างไรบ้างนะ
-สวมหน้ากากอนามัย
-ตรวจวัดอุณหภูมิก่อนเดินทาง
-ใช้มาตรการเว้นระยะห่าง
-กรอกข้อมูลเดินทางให้ครบถ้วน
-ปฏิบัติตามคําแนะนําของเจ้าหน้าที่
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการกำหนดหลักเกณฑ์และคัดเลือก สื่อสร้างสรรค์ เสริมสร้างคุณธรรม ครั้งที่ ๑/๒๕๖๓
วันอังคารที่ 26 พฤษภาคม 2563
กระทรวงยุติธรรม ประชุมคณะกรรมการกําหนดหลักเกณฑ์และคัดเลือก สื่อสร้างสรรค์ เสริมสร้างคุณธรรม ครั้งที่ ๑/๒๕๖๓
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม เป็นประธานการประชุมคณะกรรมการกําหนดหลักเกณฑ์และคัดเลือกสื่อสร้างสรรค์ เสริมสร้างคุณธรรม ครั้งที่ ๑/๒๕๖๓
ในวันอังคารที่ ๒๖ พฤษภาคม ๒๕๖๓ เวลา ๑๓.๓๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม
เป็นประธานการประชุมคณะกรรมการกําหนดหลักเกณฑ์และคัดเลือก
สื่อสร้างสรรค์ เสริมสร้างคุณธรรม ครั้งที่ ๑/๒๕๖๓
โดยมีคณะกรรมการผู้ทรงคุณวุฒิ เข้าร่วมฯ
โดยที่ประชุมรับทราบการแต่งตั้งคณะกรรมการกําหนดหลักเกณฑ์
และคัดเลือกสื่อสร้างสรรค์ เสริมสร้างคุณธรรม
นอกจากนี้ พิจารณาหลักเกณฑ์การประกวดภาพถ่าย โครงการส่งเสริมคุณธรรมจริยธรรม
ในองค์กรตามหลักธรรมาภิบาล (กิจกรรมที่ ๒ : ประกวดสื่อสร้างสรรค์ เสริมสร้างคุณธรรม)
สําหรับโครงการดังกล่าว ศูนย์ปฏิบัติการต่อต้านการทุจริต กระทรวงยุติธรรม
จะดําเนินการเปิดรับสมัครให้ผู้เข้าร่วมโครงการส่งผลงานเกี่ยวกับการทําความดีในรูปแบบต่างๆ
เพื่อปลูกจิตสํานึกการทําความดีและรับผิดชอบต่อส่วนรวม และส่งเสริมค่านิยมในการสร้างคนดี
มีจิตสาธารณะตามประมวลจริยธรรมข้าราชการพลเรือน
และตามพระราชบัญญัติมาตรฐานทางจริยธรรม พ.ศ. ๒๕๖๒
รวมถึงจุดประกายและสร้างแรงบันดาลใจให้เกิดการทําความดีให้เกิดขึ้นในสังคมด้วย
รัฐบาลไทย-ข่าวทำเนียบรัฐบาล-รมต.นร. ออมสินฯ รับมอบเงินบริจาคช่วยเหลือผู้ประสบภัยน้ำท่วม
วันศุกร์ที่ 11 สิงหาคม 2560
รมต.นร. ออมสินฯ รับมอบเงินบริจาคช่วยเหลือผู้ประสบภัยน้ําท่วม
คณะอาจารย์และนักเรียนได้ร่วมกันจัดกิจกรรม “ลูกเสือสร้างรอยยิ้ม ครั้งที่ 6”เพื่อนําเงินบริจาคจากการเล่นดนตรีตามตลาดนัดมาร่วมสมทบเข้ากองทุนช่วยเหลือผู้ประสบสาธารณภัย
วันนี้ (10 ส.ค. 60) เวลา 14.30 น. ณ ศูนย์รับบริจาคช่วยเหลือผู้ประสบภัยน้ําท่วม สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วมจากคณะอาจารย์และนักเรียนโรงเรียนหัวหิน จังหวัดประจวบคีรีขันธ์ จํานวน 51,900 บาท
โอกาสนี้ รัฐมนตรีประจําสํานักนายกรัฐมนตรี ได้แสดงความขอบคุณคณะอาจารย์และนักเรียนที่ได้ร่วมกันจัดกิจกรรม “ลูกเสือสร้างรอยยิ้ม ครั้งที่ 6”เพื่อนําเงินบริจาคจากการเล่นดนตรีตามตลาดนัดมาร่วมสมทบเข้ากองทุนช่วยเหลือผู้ประสบสาธารณภัย ซึ่งถือเป็นกิจกรรมจิตอาสายามว่างที่สมควรได้รับการยกย่องและนําไปเป็นแบบอย่างที่ดี พร้อมกันนี้ รัฐมนตรีประจําสํานักนายกรัฐมนตรี ได้กล่าว เชิญชวนประชาชน หน่วยงานราชการ และรัฐวิสาหกิจ ได้ร่วมกันบริจาคเงินช่วยเหลือประชาชนผู้ประสบอุทกภัยได้ที่กองทุนช่วยเหลือผู้ประสบสาธารณภัย ของสํานักงานปลัดสํานักนายกรัฐมนตรี ผ่านบัญชี 067-0-06895-0 ธนาคารกรุงไทย สาขาทําเนียบรัฐบาล
.....................................
กลุ่มประชาสัมพันธ์และเผยแพร่
สํานักโฆษก
รัฐบาลไทย-ข่าวทำเนียบรัฐบาล-มท.2 มอบนโยบายให้แก่คณะกรรมการอิสลามประจำจังหวัด เนื่องในโครงการสัมมนาคณะกรรมการอิสลามประจำจังหวัดทั่วราชอาณาจักร ประจำปี 2561
วันจันทร์ที่ 30 เมษายน 2561
มท.2 มอบนโยบายให้แก่คณะกรรมการอิสลามประจําจังหวัด เนื่องในโครงการสัมมนาคณะกรรมการอิสลามประจําจังหวัดทั่วราชอาณาจักร ประจําปี 2561
มท.2 มอบนโยบายให้แก่คณะกรรมการอิสลามประจําจังหวัด เนื่องในโครงการสัมมนาคณะกรรมการอิสลามประจําจังหวัดทั่วราชอาณาจักร ประจําปี 2561
เมื่อวันที่ 27 เม.ย. 61 ณ โรงแรมอัญชาลีน่า กรุงเทพมหานคร นายสุธี มากบุญ รัฐมนตรีช่วยว่าการกระทรวงมหาดไทย ได้พบปะและมอบนโยบายแก่คณะผู้เข้าร่วมโครงการสัมมนาคณะกรรมการอิสลามประจําจังหวัดทั่วราชอาณาจักร ประจําปี 2561 โดยมี ร้อยตํารวจโท อาทิตย์ บุญญะโสภัต อธิบดีกรมการปกครอง เข้าร่วมในกิจกรรมดังกล่าวด้วย ซึ่งในปีนี้มีผู้เข้าสัมมนาประกอบด้วย ผู้แทนคณะกรรมการอิสลามประจําจังหวัด 39 จังหวัด จํานวน 185 คน ผู้แทนคณะกรรมการกลางอิสลามแห่งประเทศไทย จํานวน 4 คน และผู้แทนจุฬาราชมนตรี จํานวน 4 คน รวมทั้งสิ้น 193 คน
รัฐมนตรีช่วยว่าการกระทรวงมหาดไทย กล่าวแสดงความขอบคุณผู้แทนจุฬาราชมนตรี และคณะกรรมการอิสลามในระดับต่าง ๆ ที่ได้มีบทบาทสําคัญช่วยเหลือและแบ่งเบาภาระของทางราชการในการดูแลพี่น้องประชาชนชาวไทยมุสลิม ประกอบกับในปัจจุบันรัฐบาลมีนโยบายที่จะให้ความคุ้มครองและอุปถัมภ์ศาสนาทุกศาสนาอย่างเท่าเทียมกัน โดยมอบหมายให้กรมการปกครอง กระทรวงมหาดไทย เป็นหน่วยงานที่รับผิดชอบในการสนับสนุนและส่งเสริมองค์กรศาสนาอิสลามในทุกระดับตลอดจนปฏิบัติหน้าที่ร่วมกับผู้นําศาสนาเพื่อเผยแพร่แนวทางที่ถูกต้องตามหลักของศาสนา
นอกจากนี้ รัฐมนตรีช่วยว่าการกระทรวงมหาดไทยได้ขอความร่วมมือจากผู้แทนคณะกรรมการอิสลามประจําจังหวัดให้ช่วยกันปฏิบัติหน้าที่ของตนเอง ตามกรอบของกฎหมาย และดํารงตนให้อยู่ในหลักธรรมคําสอนของศาสนา เป็นแบบอย่างที่ดีให้กับประชาชนชาวไทยมุสลิมและประชาชนทั่วไป เพื่อให้เกิดความสันติสุข ความสมานฉันท์ ความปรองดองของพี่น้องประชาชนในทุกพื้นที่อย่างแท้จริง อันจะนํามาซึ่งความผาสุกแก่พี่น้องชาวไทยมุสลิมและประชาชนชาวไทยทุกหมู่เหล่ารวมทั้งขอให้เทิดทูนสถาบันพระมหากษัตริย์ และช่วยสนับสนุนการดําเนินการตามนโยบายรัฐบาล กระทรวงมหาดไทยแผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ แผนปฏิรูปประเทศ เพื่อให้เกิดประโยชน์สูงสุดต่อพี่น้องประชาชน และประเทศชาติ
สําหรับบทบาทหน้าที่คณะกรรมการอิสลามประจําจังหวัด มีหน้าที่เป็นปรึกษาและเสนอความเห็นต่อผู้ว่าราชการจังหวัด ตลอดจนควบคุมดูแลการบริหารงานของคณะกรรมการอิสลามประจํามัสยิด นอกจากนี้ ยังมีหน้าที่ในการสะท้อนความคิดเห็นหรือความต้องการของชาวไทยมุสลิมในพื้นที่เพื่อเสนอต่อทางราชการอีกด้วย โดยการสัมมนาคณะกรรมการอิสลามประจําจังหวัดทั่วราชอาณาจักร ประจําปี 2561 จัดขึ้นเมื่อระหว่างวันที่ 25 – 28 เมษายน 2561 ที่ผ่านมานี้.
ครั้งที่91/2561
กองสารนิเทศ สํานักงานปลัดกระทรวงมหาดไทย
โทร 0-22224131-2 โทรสาร 0-2223-3029
รัฐบาลไทย-ข่าวทำเนียบรัฐบาล-พม. ร่วมแลกเปลี่ยนการรับมือโรคโควิด-19 ของไทย มิติสตรีและเด็ก ในภาคพื้นเอเชียและแปซิฟิก [กระทรวงการพัฒนาสังคมและความมั่นคงของมนุษย์]
วันพุธที่ 10 มิถุนายน 2563
พม. ร่วมแลกเปลี่ยนการรับมือโรคโควิด-19 ของไทย มิติสตรีและเด็ก ในภาคพื้นเอเชียและแปซิฟิก [กระทรวงการพัฒนาสังคมและความมั่นคงของมนุษย์]
พม. ร่วมแลกเปลี่ยนการรับมือโรคโควิด-19 ของไทย มิติสตรีและเด็ก ในภาคพื้นเอเชียและแปซิฟิก
วันนี้ (9 มิ.ย. 63) เวลา 09.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ได้มอบหมายให้นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นผู้แทนเข้าร่วมการประชุมโต๊ะกลมระดับรัฐมนตรีทางออนไลน์ ในหัวข้อ การฟื้นฟูจากการแพร่ระบาดของโรคติดเชื้อไวรัสโคโรนา 2019 (โควิด-19) ที่คํานึงถึงมิติเพศภาวะ : ประสบการณ์จากเอเชียและแปซิฟิก (Towards Gender-Responsive COVID-19 Recovery: Experiences from Asia and the Pacific Virtual Ministerial Roundtable on Integrating Gender Equality into Socio-Economic Policy Responses) จัดโดยองค์การเพื่อสตรีแห่งสหประชาชาติ (UN WOMEN) สํานักงานภาคพื้นเอเชียและแปซิฟิก เพื่อแลกเปลี่ยนความคิดเห็นในประเด็นมุมมองมิติความเสมอภาคระหว่างเพศและการเสริมพลังสตรีระหว่างการรับมือโรคโควิด-19 และประเด็นสําคัญเร่งด่วนในการดําเนินการฟื้นฟูของรัฐบาล รวมถึงบทบาทขององค์การสหประชาชาติ (UN) ที่ให้การสนับสนุนการดําเนินงานของกระทรวง เพื่อรับประกันความต้องการของสตรีและเด็กผู้หญิงจะได้รับการตอบสนอง
นายปรเมธีกล่าวว่า การประชุมครั้งนี้ ตนได้แบ่งปันข้อมูลเกี่ยวกับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) และการปิดประเทศ หรือ Lock Down ในเชิงเศรษฐกิจที่มีผลกระทบต่อผู้หญิง โดยเฉพาะประสบการณ์การดําเนินงานของกระทรวงการพัฒนาสังคมและความมั่นคงของมนุษย์ (พม.) สําหรับการรับมือโรคโควิด-19 การให้เงินช่วยเหลือเยียวยาแก่กลุ่มเป้าหมายต่างๆ การตั้งศูนย์ปรึกษาเรื่องเด็กและครอบครัวในทุกจังหวัด การเผยแพร่ข้อมูลการปฏิบัติในการดูแลครอบครัว การรับแจ้งและเฝ้าระวังความรุนแรงในครอบครัวและความรุนแรงต่อสตรีและเด็ก การให้บริการเพื่อลดภาระและแก้ไขปัญหาในครอบครัวในช่วงโรงเรียนปิด การจัดทีม One Home พม. ลงพื้นที่ชุมชนเปราะบาง เพื่อสํารวจปัญหาความเดือดร้อนและแก้ไขปัญหาให้ตรงกับความต้องการกับกลุ่มเป้าหมายต่างๆ อย่างไรก็ดี แม้ผู้หญิงจะเป็นกลุ่มที่ได้รับผลกระทบจากโรคโควิด-19 แต่นับเป็นกลุ่มที่มีพลังในการช่วยเหลือสังคม โดยในช่วงต้นของการแพร่ระบาดของโรคโควิด-19 ศูนย์เรียนรู้การพัฒนาสตรีและครอบครัวและกลุ่มสตรีอาสาสมัคร ได้ร่วมกันทําหน้ากากอนามัยแบบผ้าเพื่อแจกจ่ายให้กับกลุ่มเป้าหมายและประชาชนผู้เดือดร้อนที่ขาดแคลน
นายปรเมธีกล่าวเพิ่มเติมว่า สําหรับการเตรียมการสําหรับผู้หญิงในช่วงหลังการคลาย Lock Down นั้น จะจัดให้มีการฝึกอาชีพ เพื่อให้ผู้หญิงกลับไปทํางานใหม่ได้ และการปรับตัวเข้าสู่วิถีชีวิตใหม่ (New Normal) เนื่องจากสังคมแวดล้อมต่างๆ จะเปลี่ยนแปลงไปทั้งที่ทํางานและโรงเรียน การใช้ชีวิตประจําวันผ่านการสื่อสารออนไลน์ อีกทั้งสถานการณ์ของหนี้สาธารณะจะสูงขึ้น ในขณะที่งบประมาณจะน้อยลง กระทรวง พม. จะมีการจัดสรรงบประมาณที่เพียงพอสําหรับกลุ่มสตรี โดยการจัดทํา Gender Responsive Budgeting (GRB) ทั้งนี้ หวังเป็นอย่างยิ่งว่า กระทรวง พม. จะมีความร่วมมือระหว่างกันต่อไป
รัฐบาลไทย-ข่าวทำเนียบรัฐบาล-กรมทางหลวงชนบทร่วมสำนึกในพระมหากรุณาธิคุณและเฉลิมพระเกียรติ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันพุธที่ 15 กรกฎาคม 2563
กรมทางหลวงชนบทร่วมสํานึกในพระมหากรุณาธิคุณและเฉลิมพระเกียรติ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
เนื่องในโอกาสวันเฉลิมพระชนมพรรษา ครบ 68 พรรษา เปิดไฟประดับสะพานข้ามแม่น้ําเจ้าพระยา 13 แห่ง
เนื่องในโอกาสวันเฉลิมพระชนมพรรษา ครบ 68 พรรษา ของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ในหลวงรัชกาลที่ 10 กรมทางหลวงชนบท กระทรวงคมนาคมจะเปิดไฟประดับสะพานข้ามแม่น้ําเจ้าพระยาในพื้นที่กรุงเทพมหานครและปริมณฑลที่อยู่ในความดูแล จํานวน 13 แห่ง ได้แก่ สะพานพระราม 3 (Phra Ram 3 Bridge) สะพานพระราม 4 (Phra Ram 4 Bridge) สะพานพระราม 5 (Phra Ram 5 Bridge) สะพานพระราม 7 (Phra Ram 7 Bridge) สะพานมหาเจษฎาบดินทรานุสรณ์ (Maha Chetsadabodinthranuson Bridge) สะพานสมเด็จพระปิ่นเกล้า (Somdet Phra Pinklao Bridge) สะพานพระพุทธยอดฟ้า (Phra Phutthayotfa Bridge) สะพานพระปกเกล้า (Phra Pokklao Bridge) สะพานสมเด็จพระเจ้าตากสินมหาราช (Somdet Phrachao Taksin Maharat Bridge) สะพานกรุงธน (Krung Thon Bridge) สะพานกรุงเทพ (Krung Thep Bridge) สะพานภูมิพล 1 (Bhumibol 1 Bridge) และสะพานภูมิพล 2 (Bhumibol 2 Bridge) โดยในเดือนกรกฎาคม 2563 เฉพาะวันศุกร์ เสาร์ อาทิตย์ จะเปิดไฟประดับ ช่วงเวลา 19.00 - 22.00 น. และวันที่ 28 - 31 กรกฎาคม 2563 จะเปิดไฟประดับช่วงเวลา 19.00 - 24.00 น. เพื่อร่วมสํานึกในพระมหากรุณาธิคุณและร่วมเฉลิมพระเกียรติ ตลอดจนแสดงให้เห็นความงดงามของบรรยากาศของสะพานข้ามแม่น้ําเจ้าพระยา ซึ่งเป็นการส่งเสริมการท่องเที่ยวในประเทศได้อีกทางหนึ่ง โดยประชาชนสามารถร่วมชมทัศนียภาพความสวยงามของสะพานได้ตามวันและเวลาดังกล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ให้การต้อนรับผู้แทนพิเศษของเลขาธิการสหประชาชาติ และร่วมหารือการด้านการลดความเสี่ยงจากภัยพิบัติ
วันอังคารที่ 15 พฤษภาคม 2561
รัฐมนตรีว่าการกระทรวงมหาดไทย ให้การต้อนรับผู้แทนพิเศษของเลขาธิการสหประชาชาติ และร่วมหารือการด้านการลดความเสี่ยงจากภัยพิบัติ
รัฐมนตรีว่าการกระทรวงมหาดไทย ให้การต้อนรับผู้แทนพิเศษของเลขาธิการสหประชาชาติ และร่วมหารือการด้านการลดความเสี่ยงจากภัยพิบัติ
วันนี้ (15 พ.ค.2561) เวลา 14:30 น. ณ ห้องรับรองกระทรวงมหาดไทย อาคารศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้การต้อนรับ นางมามิ มิซูโทริ (Mrs. Mami Mizutori) ผู้แทนพิเศษของเลขาธิการสหประชาชาติ ด้านการลดความเสี่ยงจากภัยพิบัติ โดยมี นายฉัตรชัย พรหมเลิศ ปลัดกระทรวงมหาดไทย พร้อมด้วยผู้บริหารกระทรวงมหาดไทย และผู้เกี่ยวข้องร่วมให้การต้อนรับ
นางมามิ มิซูโทริ (Mrs. Mami Mizutori) ผู้แทนพิเศษของเลขาธิการสหประชาชาติ ด้านการลดความเสี่ยงจากภัยพิบัติ กล่าวว่า ขอขอบคุณประเทศไทยที่ได้ให้การสนับสนุนการดําเนินงานด้านการป้องกันและบรรเทาสาธารณภัย และสนับสนุนภารกิจของสํานักงานว่าด้วยกลยุทธ์ระหว่างประเทศเพื่อการลดภัยพิบัติแห่งสหประชาชาติ (UNISDR) ด้วยดีมาอย่างต่อเนื่อง ซึ่งประเทศไทยเปรียบเสมือนประเทศต้นแบบในด้านการแก้ปัญหาภัยพิบัติในภูมิภาคเอเชีย
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า กระทรวงมหาดไทย มีความยินดีที่จะให้ความร่วมมือกับ UNISDR และได้นําแผนตามกรอบการลดความเสี่ยงจากสาธารณภัยตามกรอบการดําเนินงานเซนไดเพื่อการลดความเสี่ยงจากภัยพิบัติ พ.ศ. 2558 - 2573 (Sendai Framework for DisasterRiskReduction2015-2030) หรือกรอบเซนได มาปรับใช้ในแผนการป้องกันและบรรเทาสาธารณภัยแห่งชาติ เพื่อให้การดําเนินงานด้านป้องกันและบรรเทาสาธารณภัยของประเทศไทยเกิดความยั่งยืน.
ครั้งที่ 105/2561
กองสารนิเทศ สํานักงานปลัดกระทรวงมหาดไทย
โทร 0-22224131-2